ปลัดกระทรวงมหาดไทย สั่งการให้ตรวจสอบข้อเท็จจริงกรณี ”ขุดดินแลกน้ำ” หากพบทุจริตให้ดำเนินทั้งวินัยและอาญาอย่างเด็ดขาด
ปลัดกระทรวงมหาดไทย สั่งการให้ตรวจสอบข้อเท็จจริงกรณี ”ขุดดินแลกน้ำ” หากพบทุจริตให้ดำเนินทั้งวินัยและอาญาอย่างเด็ดขาดนายฉัตรชัย พรหมเลิศ ปลัดกระทรวงมหาดไทย เปิดเผยว่า ตามที่ปรากฏเป็นข่าวในสื่อออนไลน์ ว่า มีการดำเนินการตามนโยบายขุดลอกแหล่งน้ำสาธารณะที่ตื้นเขินเพื่อป้องกันและแก้ปัญหาอุทกภัยหรือภัยแล้ง ”ขุดดินแลกน้ำ” ส่อไปในทางทุจริตหรือปฏิบัติไม่ชอบตามระเบียบแบบแผนทางราชการนั้น ขณะนี้ได้สั่งการให้ทุกจังหวัดตรวจสอบว่ามีการดำเนินโครงการตามนโยบายดังกล่าวในพื้นที่หรือไม่ หากมีการดำเนินการให้ตรวจสอบข้อเท็จจริงและรายงานให้กระทรวงมหาดไทยทราบ โดยได้กำชับให้ผู้ที่เกี่ยวข้องทุกฝ่ายให้ดำเนินการตามนโยบายรัฐบาลในเรื่องของความโปร่งใสตามหลักธรรมาภิบาลและวาระแห่งชาติในด้านการป้องกันและปราบปรามการทุจริตและประพฤติมิชอบ หากพบว่า มีการดำเนินการที่ไม่สอดคล้องกับนโยบายดังกล่าว หรือมีการกระทำอันเป็นการผิดกฎหมายหลอกลวงให้เข้าใจผิดหรือส่อไปในทางทุจริตให้ดำเนินการทางวินัยและแจ้งความเพื่อดำเนินคดีทางอาญากับผู้กระทำการดังกล่าวโดยเคร่งครัดและเด็ดขาด